CELEX: 62009CN0391
Language: sk
Date: 2009-10-02 00:00:00
Title: Vec C-391/09: Návrh na začatie prejudiciálneho konania, ktorý podal Vilniaus Miesto 1 Apylinkės Teismas (Litovská republika) 2. októbra 2009 — Malgožata Runevič-Vardyn a Łukasz Paweł Wardyn/Obecný úrad vo Vilniuse, Ministerstvo spravodlivosti Litovskej republiky, Štátna rada litovského jazyka a Matričný úrad pri právnom odbore Obecného úradu vo Vilniuse

19.12.2009   
            
            
               SK
            
            
               Úradný vestník Európskej únie
            
            
               C 312/20
            
         Návrh na začatie prejudiciálneho konania, ktorý podal Vilniaus Miesto 1 Apylinkės Teismas (Litovská republika) 2. októbra 2009 — Malgožata Runevič-Vardyn a Łukasz Paweł Wardyn/Obecný úrad vo Vilniuse, Ministerstvo spravodlivosti Litovskej republiky, Štátna rada litovského jazyka a Matričný úrad pri právnom odbore Obecného úradu vo Vilniuse
   (Vec C-391/09)
   2009/C 312/33
   Jazyk konania: litovčina
   
      Vnútroštátny súd, ktorý podal návrh na začatie prejudiciálneho konania
   
   Vilniaus Miesto 1 Apylinkės Teismas
   
      Účastníci konania pred vnútroštátnym súdom
   
   
      Žalobcovia: Malgožata Runevič-Vardyn a Łukasz Paweł Wardyn
   
      Žalovaní: Obecný úrad vo Vilniuse, Ministerstvo spravodlivosti Litovskej republiky, Štátna rada litovského jazyka a Matričný úrad pri právnom odbore Obecného úradu vo Vilniuse
   
      Prejudiciálne otázky
   
   
               1.
            
            
               Má sa článok 2 ods. 2 písm. b) smernice Rady 2000/43/ES (1) z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod, s ohľadom na ustanovenia tejto smernice, vykladať v tom zmysle, že bráni členským štátom vykonávať nepriamu diskrimináciu osôb na základe ich etnickej príslušnosti, v prípade, že vnútroštátna právna úprava stanovuje, že ich mená a priezviská sa na dokumentoch o osobnom stave píšu len písmenami štátneho jazyka?
            
         
               2.
            
            
               Má sa článok 2 ods. 2 písm. b) smernice Rady 2000/43/ES z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod, s ohľadom na ustanovenia tejto smernice, vykladať v tom zmysle, že bráni členským štátom vykonávať nepriamu diskrimináciu osôb na základe ich etnickej príslušnosti, v prípade, že vnútroštátna právna úprava stanovuje, že mená a priezviská osôb iného pôvodu alebo štátnej príslušnosti sa na dokumentoch o osobnom stave píšu len použitím latinky, avšak bez použitia diakritických úprav týchto písmen, ligatúry alebo iných grafických zmien latinky používaných v iných jazykoch?
            
         
               3.
            
            
               Majú sa ustanovenia článku 18 ods. 1 Zmluvy o založení Európskeho spoločenstva, ktorý stanovuje, že každý občan Únie má právo slobodne sa pohybovať a zdržiavať na území členských štátov a článku 12 prvého odseku ES, ktorý zakazuje diskrimináciu na základe štátnej príslušnosti, vykladať v tom zmysle, že bránia členským štátom stanoviť vo vnútroštátnej právnej úprave, že mená a priezviská sa na dokumentoch o osobnom stave píšu len písmenami štátneho jazyka?
            
         
               4.
            
            
               Majú sa ustanovenia článku 18 ods. 1 Zmluvy o založení Európskeho spoločenstva, ktorý stanovuje, že každý občan Únie má právo slobodne sa pohybovať a zdržiavať na území členských štátov a článku 12 prvého odseku ES, ktorý zakazuje diskrimináciu na základe štátnej príslušnosti, vykladať v tom zmysle, že bránia členským štátom stanoviť vo vnútroštátnej právnej úprave, že mená a priezviská osôb iného pôvodu alebo štátnej príslušnosti sa na dokumentoch o osobnom stave píšu len použitím latinky, avšak bez použitia diakritických úprav týchto písmen, ligatúry alebo iných grafických zmien latinky používaných v iných jazykoch?
            
         
      (1)  Ú. v. ES L 180, s. 22; Mim. vyd. 20/001, s. 23.